บาทเปิด 29.79/81 แข็งค่าขึ้น
ธนาคารซีไอเอ็มบี ไทย รายงาน เงินบาทเปิดตลาด 29.79/81 แข็งค่าขึ้น มองกรอบวันนี้ 29.75-29.85
13 ก.พ. 2556

ธนาคารซีไอเอ็มบี ไทย รายงาน เงินบาทเปิดตลาด 29.79/81 แข็งค่าขึ้น มองกรอบวันนี้ 29.75-29.85
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 29.79/81 บาท/ดอลลาร์ แข็งค่าขึ้นจากเย็นวานนี้ที่ปิดตลาดอยู่ที่ระดับ 29.88/90 บาท/ดอลลาร์ 
"เงินบาทเช้านี้แข็งค่าลงมาเพราะเมื่อวาน Level ประมาณ 29.88/90 เป็นแนวต้านในระยะสั้น Offshore เข้าซื้อบาทค่อนข้างเยอะ เพราะ Exporter ขายค่อนข้างเยอะ และปัจจัยสำคัญที่ตลาดยังคือการประชุมคณะกรรมการนโยบายการเงิน (กนง.) วันที่ 20 ก.พ.นี้ ว่าจะตัดสินใจอย่างเกี่ยวกับอัตราดอกเบี้ยนโยบาย ซึ่งบ้านเราดอกเบี้ยค่อนข้างสูงกว่าที่อื่น และต่างชาติก็คาดหวังว่าบาทจะอ่อนค่าลง" นักบริหารเงิน ระบุ
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 93.25/30 เยน/ดอลลาร์ จากเย็นวานนี้ที่อยู่ที่ระดับ 94.12/15 เยน/ดอลลาร์ ส่วนเงินยูโรอยู่ที่ระดับ 1.3450/3452 ดอลลาร์/ยูโร จากเย็นวานนี้ที่อยู่ที่ระดับ 1.3384/3386 ดอลลาร์/ยูโร  
นักบริหารเงิน ประเมินการเคลื่อนไหวของเงินบาทวันนี้ไว้ในกรอบระหว่าง 29.75-29.85 บาท/ดอลลาร์